Ordinul 800/2020 pentru modificarea şi completarea Ordinului ministrului sănătăţii nr. 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2

Ordinul 800/2020 din 2020.05.13

Status: Acte în vigoare

Versiune de la: 13 mai 2020

**Intră în vigoare:**

 13 mai 2020 An

**Ordinul 800/2020 pentru modificarea şi completarea Ordinului ministrului sănătăţii nr. 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2**

Dată act: 12-mai-2020

**Emitent: Ministerul Sanatatii**

Văzând Referatul de aprobare al Direcţiei generale de asistenţă medicală şi sănătate publică din cadrul Ministerului Sănătăţii cu nr. NT 2.242 din 12.05.2020,

având în vedere:

- prevederile Decretului nr. 195/2020 privind instituirea stării de urgenţă pe teritoriul României şi ale Decretului nr. 240/2020 privind prelungirea stării de urgenţă pe teritoriul României;

- prevederile art. 16 alin. (1) lit. a) şi b) şi ale art. 25 alin. (2) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

**ministrul sănătăţii** emite următorul ordin:

**Art. I**

Ordinul ministrului sănătăţii nr. 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2, publicat în Monitorul Oficial al României, Partea I, nr. 290 din 7 aprilie 2020, cu modificările şi completările ulterioare, se modifică şi se completează după cum urmează:

1.**În anexa nr. 2 - Lista spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a, în tabelul "Spitale - Faza a II-a", după poziţia 33 se introduc două noi poziţii, poziţiile 34 şi 35, cu următorul cuprins:**

|  |  |  |
| --- | --- | --- |
| "34. | Vrancea | Spitalul Judeţean de Urgenţă «Sf. Pantelimon» Focşani - secţia de boli infecţioase |
| 35. | Caraş-Severin | Spitalul Judeţean de Urgenţă Reşiţa - secţia de boli infecţioase şi secţia de pneumologie |

"

2.**În anexa nr. 3 - Lista cu spitalele de suport pentru pacienţii testaţi pozitiv sau suspecţi cu virusul SARS-CoV-2, poziţia 4 se modifică şi va avea următorul cuprins:**

|  |  |  |  |  |
| --- | --- | --- | --- | --- |
| "4 | BACĂU | Spitalul Municipal «Sf. Ierarh dr. Luca» Oneşti | Spitalul Municipal «Sf. Ierarh dr. Luca» Oneşti | S.C. Fresenius Nefrocare România - S.R.L. - punct de lucru Oneşti - centru dedicat |
| Spitalul «Prof. Dr. Eduard Apetrei» Buhuşi - secţia de boli infecţioase | Spitalul Municipal «Sf. Ierarh dr. Luca» Oneşti - cazuri grave şi critice |

"

**Art. II**

Prezentul ordin se publică în Monitorul Oficial al României, Partea I.

-\*\*\*\*-

|  |
| --- |
| p. Ministrul sănătăţii,**Horaţiu Moldovan,**secretar de stat |

Publicat în Monitorul Oficial cu numărul 384 din data de 13 mai 2020